

Lp . asjaosalised

Meie: 13.05.2025 nr 7-1/7-20

**Avalik väljapanek**

**Aruküla alevikus asuva „Suvila 25 katastriüksuse ja lähiala“ detailplaneeringu vastuvõtmine ja avaliku väljapaneku korraldamine.**

Raasiku Vallavalitsus otsustab võtta vastu ja avalikustada Aruküla alevikusasuva “Suvila 25 katastriüksuse ja lähiala” detailplaneeringu (koostaja: Ruumi Grupp OÜ, töö nr DP-25/11-2024).

Detailplaneeringu vastuvõtmisega Raasiku vallavalitsus kinnitab, et detailplaneering vastab õigusaktidele ja valla ruumilise arengu eesmärkidele.

Detailplaneeringu eesmärk on üldkasutatava maa sihtotstarbega katastriüksus vastavalt üldplaneeringule jagada kaheks elamumaa krundiks, määrata ehitusõigused, hoonestustingimused, lahendada juurdepääsud, liikluskorraldus, tehnovõrkudega varustamine ning haljastus.

Planeeringuala suurus koos lähialaga on 6876,0 m²

Detailplaneeringuga kavandatud tegevused on kooskõlas Raasiku valla üldplaneeringuga, milles on planeeringuala juhtotstarbeks määratud elamumaa. Alal ei ole varasemalt kehtestatud detailplaneeringuid.

Detailplaneeringu on kooskõlastanud Päästeamet, Politsei- ja Piirivalveamet. Keskkonnaamet avaldas arvamust.

Detailplaneeringu avalik väljapanek toimub 29. maist - 12. juunini 2025 a Raasiku vallamajas ja valla veebilehel. Avaliku väljapaneku jooksul on kõigil isikutel õigus avaldada detailplaneeringu kohta arvamust. Arvamused palume saata elektrooniliselt raasiku.vald@raasiku.ee või postiga aadressile Tallinna mnt 24, Aruküla, Harjumaa 75201.

Avaliku väljapaneku jooksul on paberkandjal materjalidega võimalik tutvuda asutuse lahtiolekuaegadel, elektroonselt endale sobival ajal. Soovitame detailplaneeringu materjalidega tutvuda elektroonselt. Menetlusdokumentidega on võimalik tutvuda Raasiku vallavalitsuses paberkandjal, kuid tungival vajadusel ja etteteatamisel saab Raasiku vallavalitsus korraldada ka menetlusdokumentidega tutvumise võimaluse elektroonselt. Täiendav info: Indrek Mikk, indrek.mikk@raasiku.ee või postiga aadressile Tallinna mnt 24, Aruküla, Harjumaa 75201.

Lugupidamisega

(allkirjastatud digitaalselt)

Toomas Teeväli
vallavanem

Koostaja:
Indrek Mikk
planeeringute spetsialist

tel +372 53501209
indrek.mikk@raasiku.ee